ถ้ามีก้อนซีส ที่เต้านม แล้วพอคลอดบุตรให้นมบุตรมันจะโตขึ้นจากเดิมไหม
สวัสดีค่ะ งาน,การมีก้อนที่เต้านม อาจเกิดได้จากหลายสาเหตุ เช่น1. เป็นถุงน้ำ (ซีสต์) มักจะคลำได้ค่อนข้างนิ่ม ไม่แข็ง กลิ้งไปมาได้เล็กน้อย ปกติจะไม่ทำให้เจ็บ แต่หากมีการอักเสบเกิดขึ้น ก็จะทำให้ก้อนแข็งขึ้นและมีอาการเจ็บและปวดได้2. ก้อนเนื้องอกธรรมดา มีหลายชนิด ที่พบบ่อยคือก้อนเนื้องอก fibroadenoma หรืออาจเป็นก้อนเนื้องอก lactating adenoma ซึ่งเป็นก้อนเนื้องอกที่จะพบในหญิงตั้งครรภ์และหญิงหลังคลอดที่ให้นมลูก3. เกิดจากการอักเสบติดเชื้อของต่อมน้ำนมและท่อน้ำนม เนื่อเยื่ออาจแข็งเลยทำให้คลำได้เหมือนเป็นก้อนได้ และมีอาการเจ็บหรือปวดร่วมด้วย เต้านมอาจบวมและแดง4. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ5. มะเร็งเต้านม ก้อนมักจะโตเร็ว คลำได้แข็ง ขยับหรือกลิ้งไม่ได้หากได้รับการวินิจฉัยจากแพทย์แล้วว่าเป็นก้อนซีสต์ ก้อนอาจมีโอกาสโตขึ้นหรือยุบลงได้ แต่ก็ไม่ได้อันตรายอะไร ไม่จำเป็นต้องผ่าตัดออก และไม่ได้มีผลต่อการให้นมบุตร รวมถึงการที่ให้นมลูก ก็ไม่ได้มีผลทำให้ก้อนซีสต์โตขึ้น แต่ ก้อนซีสต์อาจโตขึ้นด้วยปัจจัยของก้อนเองค่ะแต่หากยังไม่ได้รับการตรวจวินิจฉัย และยังไม่ได้ทำการตรวจอัลตราซาวด์เต้านม ก็ควรตรวจให้ทราบชัดเจนก่อน เพราะหากเป็นก้อนเนื้อบางชนิด เช่น lactating adenoma ตามที่กล่าวไปข้างต้น ก้อนก็จะโตขึ้นได้เมื่อมีการให้นมบุตรค่ะ แต่เมื่อหยุดให้นมแล้ว ก็จะสามารถยุบไปได้เองค่ะ